钦定古今图书集成/明伦汇编/氏族典/第479卷 > 《廖用贤尚友录》 > 段天祐
## 钦定古今图书集成/明伦汇编/氏族典/第479卷 > 《廖用贤尚友录》 > 段天祐

按《万姓统谱》，天祐字吉甫，汴人。幼颖异，五岁知读书，
能属句，年弱冠，已有成人之望。邓文肃公文源佥宪
浙西，欲辟为书吏，见其所赋《咏梅》百韵，叹赏曰：“子馆阁才也，吾敢吏子耶！”登泰定甲辰进士第，授静海县
丞。后擢国子助教，迁应奉翰林文字，除浙江儒学提
举，未任而卒。天祐学赡气昌，为文追古作者，而尤工
于诗歌。黄文献公溍寔称其“夸而不浮，质而不俚。”其
拟作元、白歌行，韩孟联句，置之古集中，未易辨也。所
著有《庸音集》《学文斋遇抄》《绀珠》《双南金》《葬玉》等集，藏
于家。